Joventut organitza la jornada ‘Altres formes d’ocupació. Recursos per a emprendre des del cooperativisme’
13 de febrer 2018

​ ![](/media/clxbf3da/87jornada-altres-formes-docupacio.jpg)  

La delegació de Joventut de l'Ajuntament de Sagunt i Transversal Cooperativa han programat la jornada ‘Altres formes d’ocupació. Recursos per a emprendre des del cooperativisme’. Esta sessió gratuïta tindrà lloc dissabte que ve 24 de febrer, a les 10.30 hores, en el Casal Jove del Port de Sagunt.

Esta jornada va enfocada a tots aquells joves que desitgen emprendre una activitat econòmica però tinguen dubtes sobre si començar en solitari o en col·lectiu. Es planteja com una activitat de caràcter pràctic, a través de la qual conéixer la realitat i les potencialitats de l'economia social i de l'empresa cooperativa. A més, es facilitaran coneixements de caràcter teòrico-pràctic sobre l'empresa cooperativa i l'economia social, així com la possibilitat de conéixer projectes empresarials cooperatius de primera mà i realitzar un taller sobre idees, projectes i casos concrets.

El programa previst per a la jornada donarà començament a les 10.30 hores amb ‘Introducció a l'economia social i el cooperativisme. Emprén el col·lectiu amb compromís social’. Després d'una breu pausa, a les 11.30 hi haurà un panell d'experiències amb El Rogle: Mediació i Advocacia Coop V., El Taulell: Reformes i rehabilitacions Coop V., Som Alimentació Coop V. i Canopia Coop V.

En la sessió vespertina de la jornada, a les 16.00 hores tindrà lloc el taller pràctic ‘Què necessite saber sobre l'empresa cooperativa? De la idea a l'oportunitat. El pla d'empresa cooperativa. Tràmits, subvencions i ajudes. Mercat social i altres xarxes’. Este taller tindrà una durada de dos hores, donant per finalitzada la jornada a les 18.00 hores.

Per a més informació sobre la jornada i per a poder inscriure's s’ha de telefonar al 962683439 i el termini estarà obert fins al dijous 22 de febrer.

*   [](http://www.facebook.com/sharer.php?u=https://aytosagunto.es/va/actualitat/joventut-organitza-la-jornada-altres-formes-d-ocupacio-recursos-per-a-emprendre-des-del-cooperativisme/ "Facebook")
*   [](http://twitter.com/share?url=https://aytosagunto.es/va/actualitat/joventut-organitza-la-jornada-altres-formes-d-ocupacio-recursos-per-a-emprendre-des-del-cooperativisme/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-organitza-la-jornada-altres-formes-d-ocupacio-recursos-per-a-emprendre-des-del-cooperativisme/ "Linked In")
*   [](mailto:?body=https://aytosagunto.es/va/actualitat/joventut-organitza-la-jornada-altres-formes-d-ocupacio-recursos-per-a-emprendre-des-del-cooperativisme/)